en en gl de gl es gl en es gl gl gl gl gl gl gl gl gl gl pt en gl es es es es ca sv en en gl gl es en gl gl en
MIMADRIÑA · Palmira Castro – Qwerty Magazine
Artesá, namorada da súa terra e creativa compulsiva. Así é Palmira Castro. A expresión Mimadriña dálle nome aos seus proxectos, todos eles cheos de altas doses de enerxía positiva. Palmira Castro é educadora social e artesá. Percorre Galicia da man da súa creatividade, con barquiñas de papel e cargada de historias. É de Sardiñeiro, en Fisterra, e estudou Historia e Educación Social en Santiago. Traballou como educadora social dende o ano 2004 con menores tutelados, en dinamización rural e alfabetización dixital: “algunha desas experiencias laborais foron xeniais e aprendín moitísimo, pero sempre fun unha rapaza que buscaba novas experiencias, así que fun cambiado de traballos ata que un día decidín que non me gustaba o que facía, que as cousas podían facerse doutro xeito e tiña ganas de probar como podían ser as cousas por min mesma”, explica Palmira.
Consciente do momento no que tomou a súa decisión, no ano 2011 lanzouse e creou o seu propio proxecto: Mimadriña. “Non son unha inconsciente, todo o contrario, son moi consciente de como é o mundo, do lixo que nos rodea, das inxustizas e de como somos como sociedade, de que non me gusta como se fan as cousas, por iso, tiña que intentar outra maneira”, explica. Como a maioría dos proxectos propios, Mimadriña comezou paseniño: “ao principio para poder saír adiante traballei nunha zapatería durante meses e co tempo todo empezou a marchar e agora traballo máis do 100% do tempo neste proxecto, e vou indo e vai medrando e penso que si é posible mudar as cousas, claro que podemos!”, conta.
O seu proxecto naceu en forma de blog en Internet. Nel, Palmira publica todo aquilo no que cre: “creatividade, as cousas pequenas, os lugares pequenos, as historias pequenas… pero cun fío condutor, unha barquiña de papel. Co tempo dinme conta que era un proceso artístico e educativo ao mesmo tempo”.
Comezou a dar a coñecer os seus proxectos, as súas barquiñas e cadros de origami cheos de historias e axiña empezaron tamén as colaboracións e as oportunidades de novos traballos: proxectos educativos, obradoiros artísticos, campamentos infantís… “A xente viu o meu lado educativo e social, o que podía aportar e tiña experiencia, moita como profesional educativa, pero ademais sumaba algo, a visión creativa e artística, e quizais moito atrevemento. Así foi sucedendo e vai sucedendo, encántanme os luns, por que penso, que aventuras me sairán esta semana? Sempre saen aventuras novas”, explica.
A artesá e creadora conta que Mimadriña “no fondo é iso, unha proposta de autemprego, unha proposta cultural, educativa e social que nace dunha experiencia vital de crecemento, ademais sempre fun “espírito de contradición”, como di miña avoa, e canto máis a pique vai o país ou a xente di que imos a peor, eu esfórzome por saír a flote e sorrir, a pesar do traballo e do suicida que é ser autónoma neste país”.
Palmira mestura no seu proxecto a obra plástica e artística e a educación social: “por un lado están os cadros Mimadriña e todo o que poida xurdir arredor do origami e a papiroflexia que é unha ferramenta moi potente a nivel visual. Despois está o lado educativo e social, o meu modo de facer educación, obradoiros e proxectos educativos innovadores non so polo contido, senón polo proceso, por como os penso e os desenvolvo, cada proxecto é diferente, non me gusta repetir… Gústame facer as cousas doutra maneira, para iso fixen Mimadriña, e non para reproducir fórmulas que xa existen”, explica.
“xente pequena en lugares pequenos, facendo cousas pequenas poden cambiar o mundo”
Con ela quixemos falar tamén do momento actual e do estado da educación. Asegura que a situación que estamos a vivir é produto do que levamos vivido como sociedade ata agora: “fanse as cousas mal, sen sentido, sen planificación inicial e posterior, fanse as cousas por facer, o diñeiro márcao todo e define os proxectos. Levamos moito tempo facendo as cousas sen sentidiño pero tamén hai esperanza e en Galicia temos xente moi crac que defende as cousas, un tecido creativo e cultural moi forte en canto a valor e agallas que está a facer cousas moi interesantes e que aposta por lemas tan potentes como “xente pequena en lugares pequenos, facendo cousas pequenas poden cambiar o mundo” e niso estamos” conta.
Cando fala, Palmira desborda ilusión e as súas ganas de crear son tan grandes como o é o seu sentimento de optimismo cara ao futuro: “e o futuro? pois non penso nel”, explica Palmira, “sei que o futuro é posible se nos poñemos mans a obra, perdemos o medo ao que pode pasar e tentamos de facelo nós coas nosas propias mans, será duro, seguramente que si, pero é xenial poder ver día a día como as cousas mudan”.
Os seus proxectos educativos e creativos acumúlanse no seu blog acompañados de moitas fotografías nas que se respira a súa terra, Sardiñeiro, e a Coste da Morte. Máis de 11.000 barquiñas de papel xa saíron do seu taller e esta traballadora infatigable continuará amosando a súa maneira de ver o mundo, as súas cores e todos as ideas e soños que aínda lle quedan por cumprir.
Qwerty Magazine - Aviso Legal · Política de privacidad
El uso de nuestro sitio web supone la aceptación del uso de cookies de acuerdo con nuestraAceptar Leer [+]
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.